Koninkryk van die Nederlande - Wikipedia
(Aangestuur vanaf Koninkryk der Nederlande)
Koninkryk van die Nederlande
Koninkrijk der Nederlanden (Nederlands)
Kingdom of the Netherlands (Engels)
Keninkryk fan de Nederlannen (Wes-Fries)
Reino Hulandes (Papiaments)
Geen. De facto: Nederlands, Engels, Papiaments en Wes-Fries
• Eerste Minister (Nederland)
• Eerste Minister (Aruba)
• Eerste Minister (Curaçao)
• Eerste Minister (Sint Maarten)
• Bataafse Republiek
26 Julie 1581 (verklaar)
30 Januarie 1648 (erken)
16 Maart 1815 (Waterloo nasleep)
42 508 km2 (136ste)
16 478 myl2
17 034 544 (61ste)
393 / km2 (30ste)
1 019 / myl2
(EUR, ANG, AF en USD)
MET / AST (UTC+1 (Nederland)
-4 (Aruba, Curaçao en Sint Maarten))
MEST / AST (UTC+2 (Nederland)
.nl / .aw / .cw / .sx / .an / .bq
+599 (Curaçao / Karibies Nederland)
Die Koninkryk van die Nederlande (Nederlands: Koninkrijk der Nederlanden, Engels: Kingdom of the Netherlands, Wes-Fries: Keninkryk fan de Nederlannen, Papiaments: Reino Hulandes) is 'n soewereine land, wat bestaan uit die outonome land Nederland in Europa met die besondere munisipaliteite Bonaire Saba en Sint Eustatius in die Karibiese See en die outonome lande Aruba, Curaçao en Sint Maarten in die Karibiese See. Die outonome lande is gelykwaardige onderdele van die Koninkryk van die Nederlande. Die staatkundige posisie van die lande is egter verskillend.
Hoewel Nederland die meeste mag het, het Nederland dieselfde outonome status as Aruba, Curaçao en Sint Maarten. Die drie Karibiese outonome lande stuur elk 'n gevolmagtigde minister na Nederland, waar hulle saam met die Nederlandse ministers oor die Koninkryksaangeleenthede besluit. Die Koninkryksaangeleenthede sluit buitelandse sake, nasionaliteit, landsverdediging, bewaking van die onafhankelikheid en grensbewaking in.
Die huidige staatkundige vorm is in 1954 ingestel, toe Nederland sy kolonies (met uitsondering van Nederlands Nieu-Guinea) opgehef het. Tydens die proses het Suriname en die Nederlandse Antille 'n outonome status gekry. Suriname het die Koninkryk in 1975 verlaat en 'n selfstandige republiek geword. Aruba het in 1986 die Nederlandse Antille verlaat en 'n outonome land binne die Koninkryk geword. In 2010 is die outonome land Nederlandse Antille opgehef en het Curaçao en Sint Maarten die status van outonome land gekry. Bonaire, Saba en Sint Eustatius het in die proses die status van munisipaliteit binne die outonome land Nederland gekry.
Die Europese deel van Nederland gebruik die Euro as geldeenheid, waar die Karibiese deel van Nederland die Amerikaanse dollar gebruik. Aruba gebruik die Arubaanse florin en die Antilliaanse gulden word gebruik in Curaçao en Sint Maarten.
1.2.1 Kroon van die Koninkryk